**Ε Ν Ω Τ Ι Κ Η Α Γ Ω Ν Ι Σ Τ Ι Κ Η Κ Ι Ν Η Σ Η Π Υ Ρ Ο Σ Β Ε Σ Τ Ω N**

**.** **Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος** **.**

**Τηλ.:** 6978520351 - 6931181318, **Fax:** 2674022211, **web site:** [www.eakp.gr,](http://www.eakp.gr/)**e-mail:** eakp1999@gmail.com

**Αθήνα 1 Σεπτεμβρίου 2016**

**Προς: Κο Αναπληρωτή Υπουργό Εσωτερικών και Διοικητικής Ανασυγκρότησης Τόσκα Νικόλαο**

**Κοιν/ση: Κο Υπουργό Εσωτερικών και Διοικητικής Ανασυγκρότησης**

**Ανασυγκρότησης Κουρουμπλή Παναγιώτη**

**Κο Γενικό Γραμματέα Πολιτικής Προστασίας Καπάκη Ιωάννη**

**Κο Αρχηγό Π.Σ. Καρατζιά Ιωάννη**

**Π.Ο.Ε.Υ.Π.Σ. - Εργαζόμενους στο Π.Σ.**

**ΣΥΝΘΗΚΕΣ ΕΡΓΑΣΙΑΣ ΚΑΙ ΕΛΛΕΙΨΗ ΜΕΡΙΜΝΑΣ ΓΙΑ ΤΟΥΣ ΑΠΑΙΤΟΥΜΕΝΟΥΣ ΧΩΡΟΥΣ ΑΝΑΠΑΥΣΗΣ ΤΩΝ ΠΥΡΟΣΒΕΣΤΩΝ ΠΟΥ ΕΝΕΠΛΑΚΗΣΑΝ ΣΤΗΝ ΠΥΡΚΑΓΙΑ ΤΗΣ ΧΙΟΥ**

**Κύριε Υπουργέ**

Στις 26/08/2016 κλήθηκαν από διάφορες υπηρεσίες της Βόρειας Ελλάδας πυροσβεστικές δυνάμεις, ως ενίσχυση για την κατάσβεση της πυρκαγιάς που κατέκαψε για δεύτερη φορά φέτος το νησί της Χίου. Οι δυνάμεις αυτές έμειναν στο νησί για πέντε συνεχής ημέρες.

Πέραν της πολύωρης εργασίας στο συμβάν και της συνολικής καταπόνησης του προσωπικού, που περιλάμβανε και την άμεση εμπλοκή συναδέλφων στην πυρκαγιά έπειτα από πολύωρο ταξίδι, χωρίς την αναγκαία ανάπαυση, παρατηρήθηκε ξανά το εξής φαινόμενο:

**Για τα διαστήματα της ανάπαυσης των συναδέλφων κατά την απεμπλοκή τους από την πυρκαγιά, οι υπεύθυνοι επικεφαλής αξιωματικοί τους ενημέρωναν, ότι η υπηρεσία δεν δύναται να τους μεταφέρει σε ξενοδοχειακά ή άλλα κατάλληλα καταλύματα, προκειμένου να έχουν τις αναγκαίες συνθήκες ανάπαυσης σε άνετους και καθαρούς χώρους. Αντ’ αυτού, τους πρότειναν να μεταβούν σε στρατόπεδο της περιοχής. Μετά από αυτήν την εξέλιξη οι συνάδελφοί μας αναγκάστηκαν να διαμείνουν, με δικά τους έξοδα, σε ξενοδοχείο.**

**Κύριε Υπουργέ**

Κανένα στρατόπεδο δεν καλύπτει και δεν μπορεί να καλύψει τις ανάγκες των πυροσβεστών για ξεκούραση, όταν εμπλέκονται σε συμβάντα. Κανένας δημόσιος υπάλληλος όταν εκτελεί υπηρεσία εκτός έδρας, δεν παραπέμπεται να διαμείνει και να ξεκουραστεί σε στρατόπεδο.

**Με βάση τα παραπάνω ζητάμε:**

**Να μην επαναληφθεί το γεγονός αυτό. Με ευθύνη της Υπηρεσίας να εξασφαλίζονται για όλους τους πυροσβέστες που εμπλέκονται σε συμβάντα μακριά από την έδρα τους, καταλύματα που να καλύπτουν πλήρως τις προϋποθέσεις για ανθρώπινες συνθήκες διαβίωσης, ξεκούρασης, καθαριότητας, καθώς και η διατροφή τους.**

**Να κληθούν από την Υπηρεσία όλοι οι συνάδελφοι, να υποβάλλουν αναφορές, προκειμένου να αποζημιωθούν για τα έξοδα διανυκτέρευσης, όπως προβλέπεται από την νομοθεσία.**

Επίσης, σας γνωστοποιούμε ότι είμαστε κάθετα αντίθετοι σε προτάσεις συνδικαλιστικών εκπροσώπων του χώρου μας, που ζητούν να αναλάβουν οι ίδιοι οι υπάλληλοι του Πυροσβεστικού Σώματος μέσω των συνδικαλιστικών τους φορέων, τα έξοδα διανυκτέρευσής τους. Η κυβέρνηση είναι υποχρεωμένη να παίρνει όλα τα ενδεικνυόμενα μέτρα και να εξασφαλίζει τις απαιτούμενες συνθήκες διαβίωσης, για όλες τις ημέρες που θα παραμένουν οι πυροσβέστες στα συμβάντα.

**Για την Ε.Α.Κ.Π.**

**Το μέλος του** **.Σ. της Π.Ο.Ε.Υ.Π.Σ.**

**Βλάχος Δημήτρης**